वर्ष 2017 के लिए गोइन्का राजस्थानी पुरस्कार की घोषणा… कमला गोइन्का फाऊण्डेशन के प्रबंध न्यासी श्री श्यामसुन्दर गोइन्का ने एक प्रेस विज्ञप्ति द्वारा सूचित किया है कि वर्ष 2017 में मूर्धन्य वरिष्ठ राजस्थानी साहित्यकार डॉ जहूर खान मेहर को “गोइन्का राजस्थानी साहित्य सारस्वत सम्मान” से सम्मानित किया जायेगा. राजस्थानी भाषा एवं साहित्य के लिए अब तक उद्घोषित पुरस्कारों में सर्वाधिक राशि रुपये 1,11,111 /- (एक लाख ग्यारह हजार एक सौ ग्यारह रुपये) का “मातुश्री कमला गोइन्का राजस्थानी साहित्य पुरस्कार” इस वर्ष के लिए मूर्धन्य राजस्थानी साहित्यकार श्री चेतन स्वामी को उनकी कृति ‘इंदरधनख’ के लिए प्रदान किया जायेगा.